डीबी स्टार पटना/बिहटा
डीबी स्टार > पटना/बिहटा
बिहटाचीनीमिल की लीज पर दी गई जमीन के रकबे को बुधवार को चिह्नित किया गया। यह काम गुरूवार को भी चलेगा। बुधवार को सीओ रघुवीर प्रसाद के नेतृत्व में 23.78 एकड़ रकबे पर खूंटी लगाने की काम की शुरुआत हुई। इस दौरान अमीन के साथ गन्ना विभाग के दो कर्मचारी मौजूद थे। इस दौरान कई ऐसी जमीन निजी ड्राइपोर्ट कंपनी के जद से बाहर हो गई, जिस पर पहले उसने कब्जा किया हुआ था। मौके पर पहुंचे अधिकारियों ने बताया कि काम पूरा होने के बाद सरकार को रिपोर्ट सौंप दी जाएगी और वहां से मिलने वाले निर्देश के आधार पर आगे की कार्रवाई की जाएगी।
डीबी स्टार में बीते 29 नवंबर को 23.78 एकड़ की लीज पर सौंपी 51.10 एकड़ जमीन शीर्षक से खुलासे के बाद गन्ना उद्योग मंत्री खुर्शीद आलम ने मामले में जांच कमेटी गठित की थी। इसके बाद ही विभाग के संयुक्त सचिव के नेतृत्व के टीम ने बिहटा चीनी मिल परिसर का मुआयना किया और पूरी जमीन की नापी कराई गई। नापी के बाद मिल के पास करीब 19 एकड़ ज्यादा जमीन मिली। साथ ही निजी ड्राइपोर्ट कंपनी को दिए गए कुल 86 प्लाट में करीब 9 एकड़ ज्यादा जमीन मिली। इसके बाद विभाग ने लीज पर दी गई जमीन की सीमा तय करने का आदेश जारी किया था।
सीमाके बाहर की जमीन पर भी हो चुका है काम
नापीके दौरान कुछ ऐसी जमीन निजी कंपनी की सीमा से बाहर हुए जिस पर वह पहले उनका कब्जा था। इसमें से कंपनी ने कुछ जगह पर पुरानी निर्माणाधीन चीजों को हटाया भी था। ऐसे में लोगों का कहना था है कि इस नुकसान की भरपाई कौन करेगा।
रिपोर्ट तैयार करने वाली कंपनी पर भी सवाल
ड्राइपोर्ट कंपनी को लीज पर जमीन देने से पहले एक निजी कंपनी द्वारा इसकी रिपोर्ट तैयार कराई गई थी। कंपनी को जमीन के मूल्यांकन का काम सौंपा गया था, लेकिन उसने 42 एकड़ की जमीन को सरकारी दस्तावेजों में दर्ज महज 23.78 एकड़ को सही मानते हुए रिपोर्ट दे दी थी। इसी आधार पर जमीन का मूल्याकंन किया गया था।
चीनी मिल की आधी जमीन चिह्नित, आज पूरा होगा काम
29 नवंबर के अंक में प्रमुखता से प्रकाशित की गई थी खबर
follow-up
bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn